钦定古今图书集成/理学汇编/学行典/第246卷 > 袁文宗
## 钦定古今图书集成/理学汇编/学行典/第246卷 > 袁文宗

按《香河县志》：“袁文宗，字道彰，号胜峰，延福屯籍，浙江
馀姚人。赋性恬素，容貌端凝。以例授平阳府幕，拜命
后，辄隐居不仕，闾里高之，家仅自给。而性好施，人负
其贷不责报。岁歉，屡发储粟以赈之。北城外桥，每圮
即鸠工葺治，人以为常，而文宗亦若以为己事也。北
门有井，岁久皆塌，捐囊甃之，不醵一钱，人甚德焉。舍”
地二十亩为义冢，以掩枯骨。知县沈万钶立石为记
其事。尤潜心佛理，构白衣寺于城北隅，费以千计，供僧焚修其中。文宗朝夕持戒惟谨，年逾七十，人皆称
为“袁善人。”邑诸生耆民等为白其行于县，上之司道，
给“尚义可风。”乡评推重“高义可风”诸匾旌之。